ΓΡΑΠΤΗ ΕΡΩΤΗΣΗ E-2998/00

υποβολή: Marie-Thrse Hermange (PPE-DE) προς την Επιτροπή

(20 Σεπτεμβρίου 2000)

Θέμα: Πρόγραμμα επισιτιστικής βοήθειας στα πιο άπορα άτομα της Ευρωπαϊκής Ένωσης

Το πρόγραμμα επισιτιστικής βοήθειας της Ευρωπαϊκής Ένωσης που βασίζεται στον Κανονισμό (ΕΟΚ) αριθ. 3149/92(1) της Επιτροπής απέδειξε την κοινωνική του χρησιμότητα και τη σημασία του ενόψει της εμμένουσας παρουσίας φτώχειας στην Ευρώπη, όπωςποστηρίζεται στη μελέτη της εταιρίας A.D.E. (Aide la dcision conomique) η οποία εκπονήθηκε κατόπιν αιτήματος της Επιτροπής.

Λαμβάνονταςπόψη τις παρατηρήσεις αυτές, πώς προτίθεται η Επιτροπή να προωθήσει το πρόγραμμα αυτό στα επόμενα χρόνια διατηρώντας ταυτόχρονα την ποικιλία των προϊόντων που διανέμονται στα πιο άπορα άτομα;

Μπορεί η Επιτροπή να μας πει, συγκεκριμένα, πώς προτίθεται να χρησιμοποιήσει την τροποποίηση του 1995 (Κανονισμός (ΕΚ) αριθ. 2535/95(2) του Συμβουλίου) που επιτρέπει την αγορά προϊόντων που δεν είναι διαθέσιμα προσωρινά στην κοινοτική αγορά;

(1) ΕΕ L 313 της 30.10.1992, σελ. 50.

(2) ΕΕ L 260 της 31.10.1995, σελ. 3.

Απάντηση του κ. Fischler εξ ονόματος της Επιτροπής

(18 Οκτωβρίου 2000)

Όπως αναφέρει το Αξιότιμο Μέλος του Κοινοβουλίου, η μελέτη που πραγματοποιήθηκε το 1999 μετά από αίτηση της Επιτροπής επέτρεψε να επιβεβαιωθεί το ενδιαφέρον του μέτρου που αφορά τη διάθεση των γεωργικών πλεονασμάτων από το απόθεμα παρέμβασης ως ενίσχυση στα πιο άπορα άτομα στην Κοινότητα.

Η Επιτροπή είχε την ευκαιρία να προτείνει στην αρμόδια για τον προϋπολογισμό αρχή την αύξηση των πιστώσεων που χορηγούνται για την ενέργεια αυτή από 100 εκατ. ευρώ το 1988 σε 200 εκατ. ευρώ στα πιο πρόσφατα προσχέδια προϋπολογισμού. Από το 1997 πολλές φορές η αρμόδια για τον προϋπολογισμό αρχή μείωσε το συνολικό ποσό που η Επιτροπή πρότεινε να χορηγήσει για την ενέργεια αυτή.

Το εν λόγω πρόγραμμα αποτελεί μία από τις πηγές εφοδιασμού των οργανώσεων που επωφελούνται από αυτό και οι οποίες εργάζονταν χωρίς αυτό πριν από την έναρξη της εφαρμογής του. Αφού ενημερωθούν σχετικά με τις ανάγκες των οργανώσεων τα κράτη που συμμετέχουν ενημερώνουν την Επιτροπή σχετικά με τις προτιμήσεις τους όσον αφορά το σύνολο των διαθέσιμων προϊόντων στην παρέμβαση. Οι μεταρρυθμίσεις που πραγματοποιήθηκαν στις οργανώσεις αγοράς των σχετικών προϊόντων μπορεί να έχουν ως αποτέλεσμα την μακροχρόνια έλλειψη ενός προϊόντος από τα αποθέματα παρέμβασης και άρα το προϊόν αυτό δεν θα είναι διαθέσιμο στο πλαίσιο του προγράμματος.

Εφόσον ο συνολικός προϋπολογισμός παραμένει ο ίδιος, η έλλειψη αυτή μπορεί να αντισταθμιστεί από την αύξηση των ποσοτήτων άλλων προϊόντων. Οι οργανώσεις θα ζητήσουν συνεπώς από άλλες πηγές εφοδιασμού μεγαλύτερες ποσότητες όσον αφορά τα προϊόντα τα οποία δεν είναι διαθέσιμα σε ευρωπαϊκό επίπεδο και μικρότερες ποσότητες για τα άλλα προϊόντα. Το πρόγραμμα αυτό δεν είναι και δεν σκοπεύει να γίνει η μοναδική πηγή εφοδιασμού των σχετικών οργανώσεων.

Όπως και στο παρελθόν η Επιτροπή σκοπεύει να συνεχίσει να εφαρμόζει τον κανονισμό (ΕΚ) αριθ. 2535/95 του Συμβουλίου της 24ης Οκτωβρίου 1995 για την τροποποίηση του κανονισμού (ΕΟΚ) αριθ. 3730/87 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό την διανομή τους στα πιο άπορα άτομα της Κοινότητας(1) που δίνει τη δυνατότητα στην Επιτροπή να εγκρίνει την απόκτηση ενός προϊόντος στην αγορά σε περίπτωση προσωρινής μη διαθεσιμότητας του εν λόγω προϊόντος στα αποθέματα παρέμβασης.

(1) Κανονισμός (ΕΚ) αριθ. 2535/95 του Συμβουλίου της 24ης Οκτωβρίου 1995, ΕΕ L 260 της 31.10.1995.